text: [{"text_idx": "#000003", "text": "Walitti bu\u2019iinsa aanaa Baabbilee gandoota afur keessatti umameen namni hedduun qe\u2019ee fi qabeenya irra buqqifamuu gabaafame"}, {"text_idx": "#000004", "text": "Godina Harargee bahaa aanaa Baabbilee Aradaalee Gamachuu, barkalee, Awshariif ,lakkoolee fi Erar ibaadaa keessatti, guyyoota sadan dabran keessa walitti bu\u2019iinsa dhalattoota Oromoo fi Hawwiyyaa jiddutti uumameen, dhalattoota Oromoo irraa namni 8 ajjeeffamuu fi namni hedduun madaawuu gabaafame. Dabalataanis namoonni lakoofsaan hedduu immoo qe\u2019ee fi qabeenya isaanii irraa buqqifamanii guyyaa sadan dabraniif daandiiwwan magaalaa Baabbilee irratti harca\u2019anii kan rakkataa jiran tahuu nammoonni naannicha irraa dubbifne nuuf himan."}, {"text_idx": "#000006", "text": "Walitti bu\u2019iinsi akkanaa kun aanicha keessatti waggaa tokko dura kan jalqabame tahus kan ammaa hedduu hamaa fi manneen barnootaa fi Keellaawwan Fayyaa gandoota afran keessatti argaman hundi, guutumaan guututti kan barbadaa\u2019an tahuus odeeyfannoo ni addeessa."}, {"text_idx": "#000007", "text": "Walitti bu\u2019iinsa waggaa kana keessa qofa naannawa sanitti uumameen, dhalattoonni Oromoo 98 ol ajjeeffamuu gabaasni achirraa arganne ni mulisa."}]